Ministru kabineta noteikumu projekta “Administratīvā pārkāpuma protokola veidlapu izgatavošanas un izmantošanas kārtība” sākotnējās ietekmes novērtējuma ziņojums (anotācija)

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta noteikumu projekts “Administratīvā pārkāpuma protokola veidlapu izgatavošanas un izmantošanas kārtība” (turpmāk – projekts) izstrādāts, ievērojot Ministru kabineta 2015.gada 27.janvāra sēdē (prot. Nr.5, 75.§ “Informatīvais ziņojums “Par naudas sodu un alkohola koncentrācijas, narkotisko vai citu apreibinošo vielu ietekmes pārbaužu izdevumu maksājumu identifikācijas pilnveidošana”, 2.1. un 2.2.apakšpunkts) pieņemtos lēmumus par grozījumu normatīvajos aktos izstrādi, nosakot vienotu un standartizētu administratīvo pārkāpumu protokolu numuru piešķiršanas kārtību un administratīvo pārkāpumu lietās izmantojamo dokumentu veidlapās obligāti iekļaujamos naudas soda un pienākuma atlīdzināt alkohola koncentrācijas, narkotisko vai citu apreibinošo vielu ietekmes pārbaužu izdevumu maksājuma rekvizītus, tajos obligāti norādāmo informāciju un samaksas veidus. Saeimā 2016.gada 18.februārī tika pieņemti grozījumi Latvijas Administratīvo pārkāpumu kodeksā, kuri stājās spēkā 2016.gada 23.martā. Saskaņā ar Latvijas Administratīvo pārkāpumu kodeksa Pārejas noteikumu 30.punktu ar 2016.gada 1.septembri no Latvijas Administratīvo pārkāpumu kodeksa ir izslēgts administratīvo pārkāpumu naudas soda kvīšu institūts.Saskaņā ar Latvijas Administratīvo pārkāpumu kodeksa 276.1pantu ar 2016.gada 1.septembri, administratīvā pārkāpuma protokola lēmuma daļā norādāma informācija arī par nosacītu daļēju atbrīvošanu no naudas soda samaksas. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Sodu reģistra likumu, ziņas par personām piemērotajiem naudas sodiem, alkohola koncentrācijas, narkotisko vai citu apreibinošo vielu ietekmes pārbaužu izdevumiem (turpmāk – ekspertīžu izdevumi), kā arī par šo izdevumu apmaksu tiek iekļautas vienotajā uzskaitē valsts informācijas sistēmā “Sodu reģistrs” (turpmāk – Sodu reģistrs), kura pārzinis un turētājs ir Iekšlietu ministrijas Informācijas centrs. Ziņas par naudas sodu, ko uzliek Valsts policija par pārkāpumu ceļu satiksmē, kas fiksēts ar tehniskajiem līdzekļiem (fotoradariem), netiek iekļautas Sodu reģistrā. Šīs ziņas administrē valsts akciju sabiedrība „Ceļu satiksmes drošības direkcija” (turpmāk – Ceļu satiksmes drošības direkcija).Saskaņā ar Latvijas Administratīvo pārkāpumu kodeksa (turpmāk – kodekss) 297.panta otro daļu, lēmuma par administratīvā soda uzlikšanu pareizu un savlaicīgu izpildi kontrolē iestāde, kura pieņēmusi sākotnējo lēmumu. Viens no veidiem kā valsts budžeta iestāde var kontrolēt naudas sodu nomaksu, ir pārbaudīt ienākošos maksājumus naudas sodu kontā izmantojot budžeta elektronisko norēķinu sistēmu “eKase” (turpmāk – eKase), kuras darbību organizē un nodrošina Valsts kase. Otra iespēja ir izmantot šim mērķim Sodu reģistru. Abos iepriekš minētajos gadījumos gan iestādei, gan Iekšlietu ministrijas Informācijas centram, lai pilnvērtīgi īstenotu lēmumu izpildes kontroli un identificētu maksājumus, nepieciešama tieša cilvēkresursu iesaiste, jo ne visus maksājumus ir iespējams automātiski atpazīt un sasaistīt ar atbilstošo administratīvo pārkāpuma protokolu (turpmāk – protokols). Lai atvieglotu naudas sodu un alkohola koncentrācijas, narkotisko vai citu apreibinošo vielu ietekmes pārbaužu maksājumu (turpmāk – maksājumi) kontroli, un saskaņā ar Ministru kabineta 2012.gada 5.jūnija noteikumiem Nr.386 „Kārtība, kādā Valsts kase nodrošina elektronisko informācijas apmaiņu”, Iekšlietu ministrijas Informācijas centrs no Valsts kases saņem informāciju par valsts budžeta kontos ienākošajiem maksājumiem un iekļauj to Sodu reģistrā, izmantojot eKases tiešsaistes datu apmaiņas moduli. Ikdienā apstrādājot no Valsts kases saņemtos maksājumus, Iekšlietu ministrijas Informācijas centrs saskaras ar šo maksājumu identifikācijas problēmām. No Valsts kases tiek saņemta informācija par 28 dažādiem kontiem, kuros tiek ieskaitīti maksājumi. Maksātāji bieži maksājuma mērķī nenorāda pilnīgu informāciju vai to norāda kļūdaini, kā rezultātā maksājums nav identificējams atbilstoši tā mērķim. Kodekss pieļauj personai piemēroto naudas sodu maksāt arī trešajai personai, kura arī bieži vien nenorāda pilnīgu maksājuma mērķi. Līdz ar to maksājumu nevar identificēt ne pēc maksātāja datiem, ne pēc maksājuma mērķa datiem, ne arī sasaistīt ar konkrētu protokolu. Bieži vien nav iespējams identificēt arī zvērinātu tiesu izpildītāju veiktos maksājumus par no personas piedzītajiem naudas sodiem. Piemēram, zvērināts tiesu izpildītājs veiktā maksājumā mērķī norāda parādnieka personas kodu, vārdu, uzvārdu, samaksātā naudas soda summu un datumu, kad tas veikts un izpildu lietas numuru, bet nenorāda protokola numuru. Šādos gadījumos informāciju par naudas sodu izpildi nav iespējams automātiski iekļaut Sodu reģistrā un šie dati ir jāapstrādā manuāli. Lai izslēgtu kļūdas, kad maksājums tiek pievienots citai personai, citam protokolam, jo pārkāpējs ir kļūdījies un maksājuma mērķī norādījis nepareizu protokola numuru, ir izvēlēts identifikācijas risinājums atbilstoši šādam maksājuma identifikācija algoritmam: tiek salīdzināti maksātāja dati un protokola numurs. Ja abas šīs komponentes sakrīt, tad maksājums tiek pievienots Sodu reģistrā pie konkrētā pārkāpēja noteiktā protokola. Ja nesakrīt, tad maksājums tiek apstrādāts manuāli un veiksmīgas identifikācijas gadījumā pievienots Sodu reģistrā, bet, ja identifikācija nav iespējama, tad atzīme Sodu reģistrā netiek izdarīta un neidentificētais maksājums paliek kā neapstrādāts un tiek saglabāts neidentificēto maksājumu nomaksas modulī. Maksātājs nereti arī nokļūdās norādot nepareizu kontu vai samaksā vienu un to pašu naudas sodu vairākas reizes. Līdz ar to atkal tiek patērēti administratīvie resursi, lai noskaidrotu pareizo kontu, kā arī maksājuma saņēmēja iestādei nepieciešams veikt maksājuma pārskaitīšanu no viena konta uz citu. Privātpersona, lai atgūtu pārmaksāto naudas sodu, kas iemaksāts valsts pamatbudžeta ieņēmumu kontā, vēršas Valsts ieņēmumu dienestā ar iesniegumu un lūdz atmaksāt pārmaksātos naudas līdzekļus. Savukārt Valsts ieņēmumu dienests vēršas pie konkrētas iestādes, kura administrē naudas sodu vai Iekšlietu ministrijas Informācijas centrā, lai tas apstiprinātu konkrētā naudas soda pārmaksas faktu. Problēma pastāv arī ar pašvaldību iestāžu piemērotajiem administratīvajiem naudas sodiem. Tie tiek ieskaitīti kontos kredītiestādēs, ko šim mērķim ir atvērušas pašvaldības. Atšķirībā no Valsts kasē atvērtajiem kontiem, Sodu reģistram nav piekļuves pie pašvaldību kontiem kredītiestādēs, kas, savukārt, apgrūtina operatīvu un pilnīgu ziņu saņemšanu par pašvaldību iestāžu iekasētajiem naudas sodu maksājumiem. Šis process nav centralizēts un Iekšlietu ministrijas Informācijas centram ir jāpaļaujas vienīgi uz to, ka pašvaldību iestāžu darbinieki ziņas Sodu reģistrā ievadīs manuāli. Iekšlietu ministrijas Informācijas centrs katru gadu veic Sodu reģistrā ietverto datu aktualizāciju par iestāžu piemērotajiem naudas sodiem. Tās rezultātā ir konstatēts, ka bieži pašvaldības ziņas Sodu reģistram sniedz (ievada) novēloti vai sniedz tikai pēc Iekšlietu ministrijas Informācijas centra pieprasījuma. Šis process savukārt no Iekšlietu ministrijas Informācijas centra prasa ļoti lielu laika un cilvēkresursu patēriņu, kā arī ne vienmēr dod vēlamo rezultātu. Vienlaicīgi kā pozitīvu izņēmumu nepieciešams atzīmēt Rīgas pašvaldības policiju, kas pašlaik ir vienīgā pašvaldības iestāde, kura savos naudas sodu maksājumos savulaik izmantoja t.s. „ŽIRO” numuru – unikālu pieczīmju skaitli, kas tika piešķirts uzņēmumam vai iestādei un aizstāja tā nosaukumu, bankas kodu un konta numuru. Tas tika norādīts uz administratīvā pārkāpuma protokola veidlapas. Šajā gadījumā maksājumu identifikācija sasniedza 99,5%.Analizējot informāciju par pēdējo četru gadu laikā saņemtajiem maksājumiem, konstatēts, ka neidentificēto maksājumu skaits no kopējā maksājumu skaita sasniedz vidēji 9% un vairāk kopsummā sastādot vidēji EUR 4,8 milj. gadā.Maksājuma identifikācijas iespēju paaugstināšanai un kvalitatīvas informācijas apstrādes nodrošināšanai Sodu reģistrā, Iekšlietu ministrijas Informācijas centrs sadarbībā ar Valsts reģionālās attīstības aģentūru ir izstrādājis un 2012.gada 23.novembrī ieviesis ekspluatācijā e-pakalpojumu „[Administratīvo sodu pārbaude un nomaksa](https://lvptv.vraa.gov.lv/LV/LDV/EServiceDescription.aspx?catid=14_VISI_E_PAKALPOJUMI&srvid=URN%3aIVIS%3a100001%3aEP-EP38-v1-1)” (turpmāk - e-pakalpojums), kas ir pieejams Vienotajā valsts un pašvaldību pakalpojumu portālā [www.latvija.lv](http://www.latvija.lv/). E-pakalpojums nodrošina iespēju iedzīvotājiem bez maksas iegūt no Sodu reģistra informāciju par saviem, savu nepilngadīgo bērnu, aizbildnībā un/vai aizgādnībā esošo personu izdarītajiem administratīvajiem pārkāpumiem, piemērotajiem naudas sodiem un to izpildi. Elektroniski iespējams samaksāt gan sev, gan trešajām personām piemērotos naudas sodus un segt ekspertīžu izdevumus. Naudas sodu apmaksa ar šī e-pakalpojuma starpniecību izslēdz neprecīzas informācijas norādīšanu maksājuma uzdevuma mērķī, tiek nodrošināta maksājuma viennozīmīga identifikācija (atpazīstamība). E-pakalpojums pieejams ar kādu no Vienotajā valsts un pašvaldību pakalpojumu portālā [www.latvija.lv](http://www.latvija.lv/) piedāvātajām autentifikācijas iespējām (internetbanku, eID karti, elektroniskā paraksta viedkarti eME). 2013.gada 11 mēnešos šajā e-pakalpojumā veikti 11 133 pieprasījumi.2014.gada 1.janvārī stājās spēkā „Sodu reģistra likums”, kurš paredz, ka e-pakalpojuma darbības nodrošināšanai Sodu reģistrā tiks uzkrātas ziņas arī par piespiedu izpildei nodotām lietām un ziņas par konta numuriem, kuros iemaksājams naudas sods. Tomēr, ņemot vērā jau veiktos pasākumus, kā arī izanalizējot neidentificēto maksājumu atsevišķos gadījumus un statistiku, jāsecina, ka šobrīd veiktie pasākumi nav bijuši pietiekami efektīvi un ir jāmeklē citi alternatīvi risinājumi maksājumu identifikācijas iespēju paaugstināšanai.Saskaņā ar Ministru kabineta 2005.gada 28.jūnija noteikumu Nr.484 „Administratīvā pārkāpuma protokola veidlapu un naudas soda kvīts veidlapu izgatavošanas un izmantošanas kārtība” 4.punktu, protokola numuru veido sērijas apzīmējums (divi latīņu alfabēta burti) un sešzīmju kārtas numurs, ko attiecīgajai iestādei piešķir Iekšlietu ministrijas Informācijas centrs. Maksājumu datu apstrādes un identifikācijas procesa pilnveidošanai nepieciešams ieviest vienotu un strukturētu maksājuma identifikācijas risinājumu. Tā būtiskākais elements ir maksājuma identifikatora jeb strukturētās references ieviešana. Strukturētās references numurs tiks izveidots, par pamatu ņemot ISO 11649:2009 „Financial services. Core banking. Structured creditor reference to remittance information” standartu (turpmāk – ISO 11649:2009 standarts), kuru izmanto maksājumu pakalpojumu sniedzēji maksājuma strukturētā mērķa kodificēšanai. Strukturētā reference satur kontrolskaitļus, kas nodrošina to, lai nekorekti aizpildīts maksājums netiktu pieņemts izpildei maksājumu pakalpojumu sniedzēja iestādē. Ieviešot strukturēto referenci, esošais protokola numurs tiks papildināts ar diviem burtiem RF pirms protokola numura sērijas apzīmējuma un ar diviem kontrolcipariem. Līdz ar to tiks mainīta protokola numura izveidošanas kārtība, saglabājot centram tiesības piešķirt jaunās strukturētās references numurus.Vienlaicīgi administratīvo pārkāpumu lietās izmantojamo dokumentu veidlapās tiks definēti maksājumu uzdevuma obligātie rekvizīti.Projekts paredz:- svītrot visas normas, kuras saistītas ar administratīvā pārkāpuma naudas soda kvītīm, jo Saeimā 2016.gada 18.februārī tika pieņemti grozījumi kodeksā, kuri stājās spēkā 2016.gada 23.martā. Saskaņā ar kodeksa Pārejas noteikumu 30.punktu ar 2016.gada 1.septembri no kodeksa ir izslēgts administratīvo pārkāpumu naudas soda kvīšu institūts.- precizēt standartizētu administratīvo pārkāpumu protokolu numuru piešķiršanas kārtību;- noteikt administratīvo pārkāpumu lietās izmantojamo dokumentu veidlapās obligāti iekļaujamos naudas soda maksājuma rekvizītus, tajos obligāti norādāmo informāciju un samaksas veidus. Saskaņā ar Latvijas Administratīvo pārkāpumu kodeksa 276.1pantu ar 2016.gada 1.septembri, administratīvā pārkāpuma protokola lēmuma daļā norādāma informācija arī par nosacītu daļēju atbrīvošanu no naudas soda samaksas.Saskaņā ar Ministru kabineta 2009.gada 9.februāra noteikumu Nr.108 “Normatīvo aktu sagatavošanas noteikumi” 140.punktu, ir nepieciešams izdot jaunu normatīvo aktu, ja grozāmo normu apjoms pārsniedz pusi no spēkā esošo noteikumu normu apjoma.Projekta spēkā stāšanās datums noteikts 2016.gada 1.septembris. Pārejas periodā, no projekta spēkā stāšanās dienas 2016.gada 1.septembrī, valsts tiešās pārvaldes iestādes un pašvaldības izmantos atlikušās tipogrāfiski iespiestās administratīvā pārkāpuma protokola veidlapas, bet sākot ar 2018.gada 1.martu administratīvā pārkāpuma protokola veidlapas tikai ar references numuriem. Ātrāk par 2018.gada 1.martu nav iespējams ieviest references numurus, jo nepieciešams finansējums projekta realizācijai.Ātrāka noteikumu spēkā stāšanās nav iespējama arī tādēļ, lai iestādēm būtu iespējams izlietot jau tipogrāfiski pasūtītās vecā parauga administratīvā pārkāpuma protokolu veidlapas un pasūtīt jaunas. Ar 2018.gada 1.martu valsts pārvaldes iestādes un pašvaldības, ja Iekšlietu ministrijai (Iekšlietu ministrijas Informācijas centram) tiks piešķirts nepieciešamais finansējums projekta realizācijai, izmantos protokola veidlapas tikai ar strukturēto administratīvā pārkāpuma protokola numuru. Pēc projekta spēkā stāšanās valsts pārvaldes iestādes un pašvaldības veic atlikumā esošo administratīvā pārkāpuma protokola tipogrāfiski iespiesto veidlapu iznīcināšanu.Lai īstenotu strukturētās references tehnisko risinājumu, nepieciešams veikt izmaiņas Sodu reģistra programmatūrā – izmaiņas informācijas ievades, meklēšanas, izdruku un atskaišu formās, datu procedūru papildināšanu, lai nodrošinātu ziņu nodošanu uz citām valsts informācijas sistēmām, izmaiņas datu apmaiņas procedūrās. Izmaiņu veikšanai nepieciešamais finansējums 199 600 *euro* (400 cilvēkdienas x 499 *euro*), apmērā.Lai papildinātu Sodu reģistra un e-pakalpojuma „Administratīvo sodu pārbaude un nomaksa” programmatūras funkcionalitāti, izmaiņu veikšanai nepieciešams finansējums 47 405 *euro* (95 cilvēkdienas x 499 *euro*).Saskaņā ar Ministru kabineta 2015.gada 27.janvāra sēdē nolemto (prot. Nr.5 75.§ 4.punkts) – jautājumu par Iekšlietu ministrijai papildu nepieciešamo finansējumu izmaiņu veikšanai Sodu reģistra un e-pakalpojuma “Administratīvo sodu pārbaude un nomaksa” programmatūrā 247 000 *euro* apmērā jāizskata Ministru kabinetā vienlaikus ar visu ministriju un citu centrālo valsts iestāžu jauno politisko iniciatīvu pieteikumiem likumprojektu par vidēja termiņa budžeta ietvaru un par valsts budžetu kārtējam saimnieciskajam gadam sagatavošanas procesā. |
| ` | Projekta izstrādē iesaistītās institūcijas | Iekšlietu ministrija, Tieslietu ministrija. |
| 4. | Cita informācija  | Nav. |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1.  | Sabiedrības mērķgrupas, kuras tiesiskais regulējums ietekmē vai varētu ietekmēt | Jebkura fiziska persona, kura ir vai var tikt sodīta par administratīvā pārkāpuma izdarīšanu. Pēc Pilsonības un migrācijas lietu pārvaldes rīcībā esošajām ziņām valsts informācijas sistēmā „Iedzīvotāju reģistrs” uz 2015.gada 1.jūliju tie ir 2 151 366 fiziskas personas. Nav iespējams aprēķināt ārvalstu fizisko personu īpatsvaru, kuras tiks vai var tikt sodītas par administratīvā pārkāpuma izdarīšanu.Juridiskās personas, kuras var tikt sodītas par administratīvā pārkāpuma izdarīšanu. Pēc Latvijas Republikas Uzņēmumu reģistra rīcībā esošajām ziņām Uzņēmumu reģistra vestajos reģistros reģistrētie aktīvie subjekti uz 2015.gada 16.oktobri ir 243 690 juridiskās personas.2014.gadā saņemto maksājumu skaits no Valsts kases sastādīja 144 226 maksājumus.2015.gadā saņemto maksājumu skaists sastādīja 153 748 maksājumi. Jāatzīmē, ka ar vienu maksājumu var veikt vairākas naudas sodu apmaksas, tāpēc maksājumu skaits neliecina par apmaksāto nauda sodu skaitu.  |
| 2. | Tiesiskā regulējuma ietekme uz tautsaimniecību un administratīvo slogu | Fiziskajām, juridiskajām personām, kā arī ārvalstu fiziskajām personām administratīvais slogs nemainās un projekta tiesiskais regulējums nemaina to tiesības, pienākumus un veicamās darbības. |
| 3. | Administratīvo izmaksu monetārs novērtējums | Ieviešot strukturēto referenci kā maksājuma identifikatoru, tas nesadārdzinās pašas protokola veidlapas izgatavošanas izmaksas, un iestādēm jārēķinās ar to pašu veidlapu pasūtīšanas un izgatavošanas kārtību, vien aizstājot vecā parauga veidlapas ar jaunām. Ņemot vērā to, ka katrai institūcijai ir atšķirīgs piegādātājs, tad nav iespējams precīzi noteikt tiešās izmaksas veidlapu izgatavošanā.Iekšlietu ministrijas Informācijas centrs plāno arī savlaicīgi brīdināt institūcijas par jauno protokolu numuru piešķiršanas kārtību un izmaiņām, lai tās savlaicīgi varētu pasūtīt jaunas protokolu veidlapas, tāpēc Iekšlietu ministrijas Informācijas centram administratīvās izmaksas sastādīs informatīvas vēstules ar elektronisko parakstu izsūtīšana institūcijām.Uz 2015.gada 16.oktobri saskaņā ar Iekšlietu ministrijas Informācijas centra rīcībā esošajām ziņām sadarbība tiek nodrošināta ar 150 institūcijām. |
| 4. | Cita informācija | Nav. |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Ir izstrādāti grozījumi Latvijas Administratīvo pārkāpumu kodeksā, grozot Latvijas Administratīvo pārkāpumu kodeksa 248.panta sesto daļu, 274.panta otrās daļas 3.punktu un 299.panta trešo daļu, lai nodrošinātu Ministru kabineta 2015.gada 27.janvāra sēdes protokolā Nr.5, 75.§ 2.3.apakšpunktā doto uzdevumu – izstrādāt grozījumus normatīvajos aktos, nosakot tiesības naudas sodu samaksu veikt ar maksājumu pakalpojumu sniedzēja starpniecību. Grozījumi nodrošinās privātpersonām ērtāku naudas sodu samaksas veidu – tuvāk dzīvesvietai, piemēram, privātpersonas dzīvesvietai tuvāka esošajos tirdzniecības centros. Kā arī tiks precizēta Latvijas Administratīvo pārkāpumu kodeksa 299.panta trešā daļa, lai definētu to, kā veidojas un no kā sastāv administratīvā pārkāpuma lietā pieņemtā lēmuma numurs.Tāpat ir nepieciešami grozījumi Ministru kabineta 2005.gada 11.janvāra noteikumos Nr.15 “Kārtība, kādā nosakāma alkohola koncentrācija asinīs un izelpotajā gaisā un konstatējams narkotisko vai citu apreibinošo vielu iespaids”, svītrojot normas, kuras definē maksāšanas rekvizītu obligātumu tipogrāfiski iespiestās administratīvā pārkāpuma protokola veidlapās un Ministru kabineta 2008.gada 2.jūnija noteikumos Nr.394 “Alkohola, narkotisko, psihotropo vai toksisko vielu ietekmes pārbaudes kārtība”. |
| 2. | Atbildīgā institūcija | Iekšlietu ministrija (Iekšlietu ministrijas Informācijas centrs). |
| 3. | Cita informācija | Nav. |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība tika nodrošināta saskaņā ar Ministru kabineta 2009.gada 25.augusta noteikumiem Nr.970 “Sabiedrības līdzdalības kārtība attīstības plānošanas procesā”, sagatavojot un publicējot paziņojumu par līdzdalības procesu. |
| 2. | Sabiedrības līdzdalība projekta izstrādē | Projekts kopā ar sākotnējās ietekmes novērtējuma ziņojumu (anotāciju) 2015.gada 19.oktobrī ievietots Iekšlietu ministrijas mājas lapā internetā www.iem.gov.lv sadaļā “Sabiedrības līdzdalība”, aicinot sabiedrību rakstveidā izteikt savu viedokli par projektu līdz 2015.gada 2.novembrim. |
| 3. | Sabiedrības līdzdalības rezultāti | Viedokļi par projektu netika saņemti. |
| 4. | Cita informācija | Nav. |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Visas projekta izpildē iesaistītās institūcijas (150 institūcijas), kuras realizē administratīvo lietu pakļautību saskaņā ar Latvijas Administratīvo pārkāpumu kodeksa 17.nodaļu. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Saistībā ar projekta izpildi nav nepieciešams veidot jaunas institūcijas, likvidēt vai reorganizēt esošās.Iekšlietu ministrijas Informācijas centram izmaiņas cilvēkresursu noslodzes skaita ziņā nemainīsies, jo kā pašlaik, tā arī turpmāk maksājumu pārbaudi veiks 1 darbinieks papildus saviem tiešajiem pienākumiem. Plānots, ka samazināsies neidentificēto maksājumu skaits, līdz ar to palielināsies automātiski identificēto maksājumu skaits un esošais darbinieks vairāk laiku varēs veltīt citiem ar informācijas kvalitāti saistītajiem jautājumiem.Projekta izpilde nekādā veidā neietekmēs Valsts kases cilvēkresursus,  jo Valsts kase neveic maksājumu identificēšanu. Valsts kase apstrādā no bankām saņemtos datus un nodod tos klientiem, tas vai dati ir izvietoti strukturētā vai nestrukturētā veidā nemaina Valsts kases darba apjomu. |
| 3. | Cita informācija | Nav. |

Anotācijas III un V sadaļa – projekts šo jomu neskar.

Iekšlietu ministrs R.Kozlovskis

Vīza: valsts sekretāre I.Pētersone–Godmane

12.07.2016. 08:26

2574

S.Koritko

67208742, signe.koritko@ic.iem.gov.lv